《题铁丐传后》
清代·郑用锡

君不见伏枥老骥难遭遇，只眼风尘谁独具；又不见古来英雄落拓多，冷煖人情可奈何！

当其穷在下，甘为知己死；一旦判云泥，此谊东流水。

黑云牢网无羽翼，何人援却苦海溺。回首绨袍受恩人，今朝谁解故交厄。

利禄薰心，不记分金；凉风天末，我欲碎琴。吁嗟乎！

淮阴去后恩惠委尘氛，馀子何足数纷纷。谁其继者，古粤铁丐吴将军。

作者简介：郑用锡（1788～1858）字在中，号祉亭，清代台湾淡水人，任兵部武选司、礼部仪制司员外郎，著有《北廓园集》。